Seppo Jaakkola

Seppo Kaarlo Jaakkola (28. tammikuuta 1920 Tampere – 25. joulukuuta 2006 Nokia) oli suomalainen jääkiekkoilija. Hän pelasi uransa Tampereen Ilveksessä ja Suomen jääkiekkomaajoukkueessa ja osallistui MM-kisoihin Sveitsissä keväällä 1939. 

Jaakkola pelasi jääkiekkouransa vuodesta 1936 alkaen Tampereen Ilveksessä. Sveitsin vuoden 1939 MM-kisoissa hän pelasi kolme ottelua viidestä. Jääkiekon pääsarjaa Jaakkola pelasi viisi kautta eli kaudet 1937, 1938, 1939, 1941 ja 1944, joissa Ilves sai Suomen mestaruuden kahdella ensimäisellä kaudella 1937 ja 1938 sekä kolme pronssia kausilla 1939, 1941 ja 1944.

Seppo Jaakkola oli äitinsä puolelta Tiitolan sukua. Niinpä Ilveksessä pelanneet Tiitolan neljä veljestä olivat hänen enojaan. Heistä talvisodassa kaatunut Jussi pelasi yhtä aikaa hänen kanssaan, ja he saavuttivat Ilveksen kaksi 1930-luvun Suomen mestaruutta. Sepon nuorempi veli Tero pelasi myös myöhemmin Ilveksessä ja Suomen maajoukkuessa.

Jaakkolan jääkiekkoura päättyi jatkosodan loppuvaiheessa tapahtuneeseen haavoittumiseen. Työurallaan hän työskenteli Nokia Oy Metsäteollisuuden henkilöstöjohtajana eläköitymiseensä saakka.

Tunnustukset 
 Valkoisen Ruusun 1. luokan ritarimerkki

Lähteet 

Suomalaiset jääkiekkoilijat
Nokian henkilöstö
Vuonna 1920 syntyneet
Vuonna 2006 kuolleet